Document ID: 31999R1410

ΚΑΝΟΝΙΣΜΟΣ (ΕΚ) αριθ. 1410/1999 ΤΗΣ ΕΠΙΤΡΟΠΗΣ
της 29ης Ιουνίου 1999
για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα και την τροποποίηση του καθορισμού ορισμένων γενεσιουργών αιτίων που αναφέρονται στους κανονισμούς (ΕΟΚ) αριθ. 3889/87, (ΕΟΚ) αριθ. 3886/92, (ΕΟΚ) αριθ. 1793/93, (ΕΟΚ) αριθ. 2700/93 και (ΕΚ) αριθ. 293/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1), και ιδίως το άρθρο 3 παράγραφος 2 και το άρθρο 9,
Εκτιμώντας:
(1) ότι τα γενεσιουργά αίτια του τομέα της αλιείας καθορίζονται στον κανονισμό (ΕΚ) αριθ. 3516/93 της Επιτροπής, της 20ής Δεκεμβρίου 1993, περί θεσπίσεως των γενεσιουργών αιτίων που εφαρμόζονται για τον υπολογισμό ορισμένων ποσών τα οποία προκύπτουν από τους μηχανισμούς της κοινής οργάνωσης της αγοράς των προϊόντων της αλιείας και της υδατοκαλλιέργειας(2)· ότι, για λόγους διαφάνειας, ενδείκνυται να καταργηθεί ο προσδιορισμός του γενεσιουργού αιτίου, ο σχετικός με τον τομέα της αλιείας στον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του γεωργονομισματικού συστήματος του ευρώ στο γεωργικό τομέα(3)·
(2) ότι τα γενεσιουργά αίτια της ισοτιμίας για τις εφάπαξ ενισχύσεις ανά εκτάριο και τα ποσά διαρθρωτικού ή περιβαλλοντικού χαρακτήρα προσδιορίζονται στο άρθρο 4 του κανονισμού (ΕΚ) αριθ. 2808/98· ότι το γενεσιουργό αίτιο της ισοτιμίας που εφαρμόζεται στην πληρωμή της ειδικής ενίσχυσης προσδιορίζεται στον κανονισμό (ΕΟΚ) αριθ. 3889/87 της Επιτροπής, της 22ας Δεκεμβρίου 1987, περί λεπτομερειών εφαρμογής των ειδικών μέτρων υπέρ ορισμένων περιφερειών παραγωγής λυκίσκου(4), όπως τροποποιήθηκε τελευταία από τον κανονισμό (ΕΟΚ) αριθ. 718/93(5)· ότι τα γενεσιουργά αίτια για τις πριμοδοτήσεις του τομέα βοείου κρέατος προσδιορίζονται στο άρθρο 53 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, περί καθορισμού λεπτομερειών εφαρμογής, σχετικών με το καθεστώς που προβλέπεται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση της αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) αριθ. 714/89(6), όπως τροποποιήθηκε τελευταία από τον κανονισμό (ΕΚ) αριθ. 2604/98(7)· ότι το γενεσιουργό αίτιο της ισοτιμίας που εφαρμόζεται στον τομέα του λυκίσκου προσδιορίζεται στον κανονισμό (ΕΟΚ) αριθ. 1793/93 της Επιτροπής, της 30ής Ιουνίου 1993, που αφορά το γενεσιουργό αίτιο των γεωργικών ισοτιμιών το οποίο χρησιμοποιείται για τον τομέα του λυκίσκου(8), όπως τροποποιήθηκε τελευταία από τον κανονισμό (ΕΚ) αριθ. 2404/97(9)· ότι τα γενεσιουργά αίτια της ισοτιμίας που εφαρμόζεται στις πριμοδοτήσεις του τομέα του προβείου κρέατος καθορίζονται στο άρθρο 6 του κανονισμού (ΕΟΚ) αριθ. 2700/93 της Επιτροπής, της 30ής Σεπτεμβρίου 1993, περί λεπτομερειών εφαρμογής της πριμοδοτήσεως υπέρ των παραγωγών του αιγείου και προβείου κρέατος(10), όπως τροποποιήθηκε τελευταία από τον κανονισμό (ΕΚ) αριθ. 1526/96(11)· ότι το γενεσιουργό αίτιο της ισοτιμίας που εφαρμόζεται στην ενίσχυση για τη βελτίωση της ποιότητας και της εμπορίας στον τομέα των οπωρών με κέλυφος και των χαρουπιών προσδιορίζεται στο άρθρο 12 του κανονισμού (ΕΚ) αριθ. 293/98 της Επιτροπής, της 4ης Φεβρουαρίου 1998, για τον καθορισμό των γενεσιουργών αιτίων που εφαρμόζονται στον τομέα των οπωροκηπευτικών, στον τομέα των μεταποιημένων προϊόντων με βάση οπωροκηπευτικά, εν μέρει, στον τομέα των ζώντων φυτών και των προϊόντων ανθοκαλλιέργειας, καθώς και ορισμένων προϊόντων που απαριθμούνται στο παράρτημα ΙΙ της συνθήκης και την κατάρτιση, του κανονισμού (ΕΚ) αριθ. 1445/63(12), όπως τροποποιήθηκε τελευταία από τον κανονισμό (ΕΚ) αριθ. 999/1999(13)·
(3) ότι η ισοτιμία της ημερομηνίας του γενεσιουργού αιτίου για τις ενισχύσεις, πριμοδοτήσεις και ποσά που αναφέρονται στο άρθρο 5 του κανονισμού (ΕΚ) αριθ. 2799/98 προσδιορίζεται ως ισοτιμία μιας μόνης ημέρας· ότι είναι σκόπιμο να τροποποιηθεί η ισοτιμία της ημερομηνίας του γενεσιουργού αιτίου έτσι ώστε να διασφαλίζεται ότι, καταρχήν, οι ενισχύσεις αυτές, πριμοδοτήσεις και ποσά μετατρεπόμενα σε εθνικό νόμισμα, δεν υφίστανται απότομη αλλαγή η οποία προκαλείται από την ισοτιμία μιας μόνης ημέρας· ότι, για το σκοπό αυτό, η χρησιμοποίηση ενός μέσου όρου ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της ημερομηνίας του γενεσιουργού αιτίου, φαίνεται η ενδεικνυόμενη λύση·
(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των αντίστοιχων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κανονισμός (ΕΚ) αριθ. 2808/98 τροποποιείται ως εξής:
α) στο άρθρο 3 παράγραφος 1 τέταρτη περίπτωση, οι λέξεις "ή του τομέα της αλιείας" καταργούνται·
β) το άρθρο 4 συμπληρώνεται με την ακόλουθη παράγραφο 3: "3. Η ισοτιμία που χρησιμοποιείται για την εφαρμογή του παρόντος άρθρου είναι ίση προς τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της ημερομηνίας του γενεσιουργού αιτίου."
2. Η παράγραφος 3 του άρθρου 5 του κανονισμού (ΕΟΚ) αριθ. 3889/87, αντικαθίσταται από το ακόλουθο κείμενο: "3. Η ισοτιμία που εφαρμόζεται στην πληρωμή της ειδικής ενίσχυσης σε εθνικό νόμισμα είναι ίση προς τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της 1ης Ιανουαρίου του έτους περάτωσης του προγράμματος μετατροπής.
Η ισοτιμία που εφαρμόζεται στην πληρωμή της προκαταβολής επί της ειδικής ενίσχυσης σε εθνικό νόμισμα είναι ίση προς τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της 1ης Ιανουαρίου του έτους κατά το οποίο εγκρίθηκε το πρόγραμμα από την Επιτροπή.".
3. Το άρθρο 53 του κανονισμού (ΕΟΚ) αριθ. 3886/92 αντικαθίσταται από το ακόλουθο κείμενο: "Άρθρο 53
Μετατροπή σε εθνικό νόμισμα
Η μετατροπή των ποσών των πριμοδοτήσεων σε εθνικό νόμισμα πραγματοποιείται:
α) - για τις πριμοδοτήσεις μεταποίησης και πρώιμης θέσης στην αγορά, σύμφωνα με την ισοτιμία που εφαρμόζεται την πρώτη εργάσιμη ημέρα του μήνα που προηγείται άμεσα του μηνός στη διάρκεια του οποίου θανατώθηκε το ζώο,
- για τις πριμοδοτήσεις εκτός περιόδου εμπορίας, σύμφωνα με τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της 1ης Ιανουαρίου του ημερολογιακού έτους, στη διάρκεια του οποίου θανατώθηκε το ζώο·
β) για τις άλλες πριμοδοτήσεις και το συμπληρωματικό ποσό, σύμφωνα με τον μέσο όρο, ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της 1ης Ιανουαρίου του ημερολογιακού έτους, στο πλαίσιο του οποίου χορηγήθηκε η πριμοδότηση ή/και το ποσό."
4. Το άρθρο 1 του κανονισμού (ΕΟΚ) αριθ. 1793/93 αντικαθίσταται από το ακόλουθο κείμενο: "Άρθρο 1
Η ισοτιμία που εφαρμόζεται για την ενίσχυση που προβλέπεται στο άρθρο 12 του κανονισμού (ΕΚ) αριθ. 1696/71 είναι ίση προς το μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της 1ης Ιουλίου του έτους συγκομιδής."
5. Το άρθρο 6 του κανονισμού (ΕΟΚ) αριθ. 2700/93 αντικαθίσταται από το ακόλουθο κείμενο: "Άρθρο 6
Ισοτιμία
1. Η ισοτιμία που εφαρμόζεται στο ποσό της προκαταβολής που αναφέρεται στο άρθρο 5 παράγραφος 6 δεύτερο εδάφιο του κανονισμού (ΕΚ) αριθ. 2467/9 είναι ίση προς τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της πρώτης ημέρας της περιόδου εμπορίας στο πλαίσιο της οποίας χορηγήθηκε η πριμοδότηση αυτή.
2. Η ισοτιμία που εφαρμόζεται:
- στο ποσό της πριμοδότησης και του υπολοίπου, που αναφέρεται στο άρθρο 5 παράγραφος 6 τέταρτο εδάφιο του κανονισμού (ΕΟΚ) αριθ. 2467/98,
- στο ποσό της πριμοδότησης και του υπολοίπου που αναφέρεται στην πρώτη περίπτωση, στην περίπτωση της μεταφοράς πληρωμής στην επόμενη περίοδο εμπορίας και
- στο ποσό που αφαιρείται, το οποίο αναφέρεται στο άρθρο 4 του κανονισμού (ΕΟΚ) αριθ. 3493/90, είναι ίση προς τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της τελευταίας ημέρας της περιόδου εμπορίας στο πλαίσιο της οποίας χορηγείται η πριμοδότηση."
6. Το άρθρο 12 του κανονισμού (ΕΚ) αριθ. 293/98 αντικαθίσταται από το ακόλουθο κείμενο: "Άρθρο 12
Οπώρες με κέλυφος και χαρούπια
Η ισοτιμία που εφαρμόζεται για τη μετατροπή κάθε χρόνου, σε εθνικό νόμισμα, του μέγιστου ποσού ανά εκτάριο της ενίσχυσης στη βελτίωση της ποιότητας και της εμπορίας στον τομέα των οπωρών με κέλυφος και των χαρουπιών, όπως ορίζεται στο άρθρο 2 του κανονισμού (ΕΟΚ) αριθ. 790/89, είναι ίση προς τον μέσο όρο ο οποίος υπολογίζεται pro rata temporis των ισοτιμιών που εφαρμόζονται στη διάρκεια του μηνός που προηγείται της 1ης Ιανουαρίου της ετήσιας περιόδου αναφοράς, σύμφωνα με το άρθρο 19 του κανονισμού (ΕΟΚ) αριθ. 2159/89."
Άρθρο 2
Ο μέσος όρος της ισοτιμίας που αναφέρεται στις παραγράφους 2, 3, 4, 5 και 6 του άρθρου 1 καθορίζεται από την Επιτροπή κατά τη διάρκεια του μηνός που έπεται της ημερομηνίας του γενεσιουργού αιτίου.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1999.

Labels: 2
6